BCP บวกเกือบ 3% หลังเข้า SET50 ครึ่งแรกปี 61 แนะซื้อเป้า 46 บ.
BCP บวกเกือบ 3% หลังเข้า SET50 ครึ่งแรกปี 61 แนะซื้อเป้า 46 บ. โดยล่าสุด ณ เวลา 11.33 น. ราคาอยู่ที่ 39 บาท บวก 1 บาท หรือ 2.63% สูงสุดที่ 39.25 บาท ต่ำสุดที่ 38.25 บาท มูลค่าซื้อขายที่ 361.69 ล้านบาท 
14 ธ.ค. 2560

ผู้สื่อข่าวรายงานว่า หุ้นบริษัท บางจาก คอร์ปอเรชั่น จำกัด (มหาชน) หรือ BCP ล่าสุด ณ เวลา 11.33 น. ราคาอยู่ที่ 39 บาท บวก 1 บาท หรือ 2.63% สูงสุดที่ 39.25 บาท ต่ำสุดที่ 38.25 บาท มูลค่าซื้อขายที่ 361.69 ล้านบาท ขณะที่ดัชนีตลาดหุ้นไทยโดยรวมบวก 0.42%

สำหรับปัจจัยที่ส่งผลให้ราคาหุ้นปรับตัวเพิ่มขึ้นในช่วงเช้าของวันนี้ คาดว่ามาจากการที่ BCP เป็นหุ้นที่เข้า SET50 ในช่วงครึ่งแรกปี 61
ด้าน บล.เอเชีย เวลท์ ระบุในบทวิเคราะห์ (14 ธ.ค.) แนะนำ “ซื้อ” ราคาเป้าหมาย 46.00 บาท โดยราคาหุ้น Laggard พีอีต่ำ คาด Foreword PER อยู่ที่เพียง 9.47 เท่า ได้รับการปรับเข้าคำนวณ SET50 ช่วงครึ่งแรกของปี  2561
 